# Referat fra gjennomført dialogarena i Helse-, omsorg-, og mestringssektoren i Lørenskog kommune

|  |  |
| --- | --- |
| Dato | 26. februar 2020 |
| Sted | Rolvsrudhjemmet, Margarethas vei 11 |
| Politikere | Atya Choudhary (Ap)  Harald Eid (V) |

# Tilstede:

5 pårørende fra Rolvsrudhjemmet.

Ansatte fra Rolvsrudhjemmet: Avdelingsleder på avd. A Cecilie Aalborg, avdelingsleder på avd. B Charlotta Lindqvist , kulturleder Linda K. Jensen og institusjonssjef Arnfinn Gisleberg.

Atya Choudhary (Ap) og Harald Eid (V) deltok som politikere fra Helse- og omsorg- og mestringsutvalget.

# Arenaen

Dialogarenaer er møteplasser mellom brukere/pasienter og pårørende/verge, og tjenestestedet, hvor utvalgte politikere fra helse- og omsorgsutvalget blir invitert til å delta. Det gjennomføres faste møter med brukere/pasienter og pårørende/verge i de ulike tjenestestedene minimum 2 ganger i året ut fra tjenestens innhold og virksomhetens behov.

Da denne arenaen ble etablert av Helse og Omsorgsutvalget i 2015, het det i vedtaket:

«Det bør rigges ulike dialogarenaer mellom politikere og brukerne, pasienter og deres pårørende. HO-utvalget har et spesielt ansvar for å ha dialog med tjenestemottakere og pårørende. Det kan blant annet innebære møter med bruker- og pårørende-rådene ved sykehjemmene.»

**Agenda**

1. **Presentasjonsrunde**
2. **Kort gjennomgang av referat dialogarena i september 2019 (5 minutter)**
3. **Orientering om brukerundersøkelse ved Sykehjemmene i Lørenskog  2019 (15 minutter) – se eget dokument**
4. **Aktuelle saker fra de fremmøtte**
5. **Innspill på områder Sykehjemmene i Lørenskog bør prioritere – som følge av brukerundersøkelse 2019**
6. **Aktuelle saker - Orientering fra politikerne (5 minutter)**
7. **Aktuelle saker - (5 minutter) ved institusjonssjef Arnfinn Gisleberg**
8. **Kort presentasjonsrunde av de ansatte som var tilstede under dialogmøte**
9. **Kort gjennomgang av referat fra dialogarena i september 2019**

Det ble gitt en kort gjennomgang av hovedpunkter som ble tatt opp på dialogarenaen ved forrige dialogarena.

* Velferdsteknologi, som har blitt satt i gang
* Ny telefonløsning og nytt mer moderne sentralbord er på plass.
* Individfokus i institusjonsomsorg
* Åpning av Løkenåsen som skjer 1.april 2020
* Brukerundersøkelse
* Begynt med SMS tjeneste for de nærmeste pårørende. Startet med dette, men ønsker tilbakemeldinger på om det fungerer som det skal. Det jobbes videre med dette.

1. **Orientering om brukerundersøkelse ved Sykehjemmene i Lørenskog 2019**

Det ble gjennomført en brukerundersøkelse for pasienter og pårørende i november/desember 2019. Svarprosenten fra de pårørende var på 29%, en nedgang fra 35% fra forrige undersøkelse. På Rolvsrudhjemmet er det kun forenklede undersøkelser. Mulig kortidsavdelingen ikke svarer, da de kun skal være på sykehjemmet en begrenset periode. Generelt er svarene fra pasientene mer positive enn fra de pårørende.

Prioriteringer fremover:

* Mer dialog med personalet
* SMS på arrangementer og aktiviteter

1. **Aktuelle saker fra de fremmøtte**
2. Ønsker mer dialog med personalet. Pårørende ønsker at personalet kan fortelle hvordan det går.
3. Fysisk/psykisk stimulering

* Mer fysisk aktivitet
* Komme seg ut i friluft
* Være med på aktiviteter

1. Sang og musikk er bra her, fint med organisert aktivitet.
2. En pårørende sa at uteområdet har blitt mindre og ønsker flere steder å sitte. Kanskje tilgjengeliggjøre de områdene vi allerede har med kodelås på portene?
3. Ofte språkproblemer med personalet, synes det er vanskelig med beskjeder. Blir usikker på om riktig informasjon kommer frem.
4. Avdeling A er umøblert. Har blitt litt bedre den siste tiden. Mener sykehjemmet bør erstatte ting som blir borte/ødelagt da avdelingen oppleves som stusselig.
5. Synes det er færre på jobb, oppfordrer politikere til å besøke sykehjemmene.
6. Presset på sykehjemsplasser kommer ikke til å avta med årene, må leie plasser, mener en pårørende. Hvordan bli kvitt behovet? Arnfinn svarer at ny plan for institusjonsplasser lages i år, og at det er vedtatt i politisk behandling om å minske kortidsplasser i Eidsvold. I følge helse og omsorgsplanen kan noen klare seg med mindre tilbud enn sykehjem, men da må andre tilbud styrkes.
7. Politiker lurer på hva pasientene får av tilbud fra ergo/fysio. Rehabiliteringspasienter får tilbud på huset, de andre får henvisning fra lege. Det er to faste fra ergo/fysio på kortid/rehab avdelingen. De er organisert i fysio/ergo for voksne, og skal tilrettelegge sammen med ansatte og hjemmetjenesten. Alle blir kartlagt og vurdert.

**5. Innspill på områder Sykehjemmene i Lørenskog bør prioritere – som følge av brukerundersøkelse 2019**

1. Har fått elektroniske tavler som gjør det enklere å risiko vurdere. Det er etablert et nytt filter som vil sikre kvalitetssikring av bl.a. årskontroll, legemiddel og sist vurderte status.
2. Forslag om barselgruppebesøk, ellers fornøyd med aktiviteter.
3. Politikere lurer på forsterket avdeling der avdelingsleder Cecilie svarer: det er en forsterket avdeling på Rolvsrudhjemmet med 4 rom. Der er det pasienter med adferd som utfordrer oss. De skal også leve med livskvalitet. Alle skal kartlegges så vi får gitt personsentrert omsorg. Dette krever stor faglig innsikt. Har eget opplæringsprogram. Det er 2 pasienter som har blitt skrevet ut.

**6. Aktuelle saker - Orientering fra politikerne**

Atya Choudhary (Ap)

1. Hva bruker sykehjemmene av velferdsteknologi? Arnfinn svarer at det er pilot på Finstad/Losbyveien på en «RoomMate» som egner seg til varsling. Det er også Toveltafel og Parosel som er sansestimulerende.
2. Ønsker å besøke sykehjemmene i Lørenskog og bli bedre kjent.

Harald Eid (V)

1. Tidligere sykehjemslege og retter fokus mot overforbruk av legemidler på sykehjem og at det kan føre til redusert funksjon
2. Vet betydningen av fysisk aktivitet og at det er store utfordringer med å få det til bra nok
3. Samhandlingsreformen- kommunen må ta imot dårligere pasienter fra sykehus. Lurer på hvordan kompetansen er på huset. Avdelingsleder Charlotta svarer at det er god dekning av kvalifisert personale på avdeling B, og at det kun er fagpersoner på jobb. Det er 2 teamledere som har ansvar for fagutvikling på avdelingen og ressurspersoner med mer kompetanse på ulike områder. Det er også et ambulerende team som kan tilkalles ved behov.
4. Tar opp situasjonen i Norge i dag og sier at det er store utfordringer i eldreomsorgen i forhold til eldrebølgen som kommer nå – vi trenger flere ressurser
5. Mye er bra, men masse som kan gjøres bedre
6. Vil ta med seg alle gode innspill videre til politikerne i kommunen
7. **Presentasjon av sentrale områder for 2020 ved institusjonssjef Arnfinn Gisleberg**

* Det er utarbeidet en kompetanseplan med månedlige temaer, 10 temaer i året, for å øke kompetansehevingen blant de ansatte.

Eksempler på det er

1. lindrende behandling
2. ernæring
3. fysisk aktivitet

Det er ikke midler til vikarer, så hver avdeling legger til rette for dette etter når på dagen det passer best for de.

Andre ting det satses på fremover er ressursgrupper og ressurspersoner.

Det jobbes også med Demensomsorgens ABC.

* De unge kulturarbeiderne startet opp som et prosjekt på midler som var donert til sykehjemmet. Prosjektet har vært så bra at politikerne fra i år har lagt det inn i budsjettet slik at vi kan fortsette å ha unge kulturarbeidere her om sommeren.
* Årskontroll. Det utføres en årlig gjennomgang av legemidler som gis hver enkelt pasient. I samspill med de pårørende prøver vi å få til en best mulig oversikt over hvordan hver enkelt har det og om de blir riktig medisinert utfra om pårørende merker en endring i adferd, energinivå.
* Åpning av omsorgsboligene, trinn 1 i Løkenåsveien 45, skjer 1.april 2020. Det vil være bemannet hele døgnet i starten, dette for å redusere kjøp av plasser utenfor kommunen. Omsorgsbolig skal være et ledd mellom hjem og sykehjem.
* Pasientrestaurant er under planlegging, ønsker å starte det siden det har vært så populært på Lørenskog sykehjem. Håper det skjer til høsten. Det er søkt skjenkebevilling til dette.
* Kafeen skal åpne lørdager f.o.m 7. mars. Det er tenkt fra 12-17, mulig dette blir evaluert, slik at åpningstiden blir tilpasset behovet. Institusjonsleder stilte spørsmål ved hvordan vi kan bruke lokale krefter til å holde kafeen oppe. Skal frivillige involveres i kafédriften?
* Det vil bli ny kabling på huset, slik at ny teknologi kan tas i bruk. Dette skal bl.a. hindre pasienter i å gå inn på andre sitt rom.
* Det skal etableres demonstrasjonsrom for velferdsteknologi slik at pårørende og pasienter kan prøve.
* IMATIS- et program som følger pasientene. Dette gjør at vi kan jobbe mer likt og samarbeide bedre. Samhandling og forvaltning får bedre oversikt.

Referent, Linda K. Jensen

Lørenskog, 04.03.20